Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraani on oppinut, kuinka elää kirkkaudessa.
Kuinka saada Jumalan kauniin läsnäolon virrat vuotamaan itsestään.
Se on hänen tekemänsä päätöksen ansiota.
Hän sanoi, että sinäkin voit tehdä saman päätöksen -
ja saada saman ja vielä suuremman kirkkauden tulemaan ulos sinusta.
Haluatko kuulla, miten?
Onko olemassa yliluonnollinen ulottuvuus?
Tuntematon maailma?
Voimmeko avata muinaisia yliluonnollisuuden saloja?
Voivatko unemme sisältää sanomia taivaasta?
Onko Jumala valmis tuomaan maailmaan nyt parantumistsunamin?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Vieraanani on Ryan Bruss. Olemme vähän vaihtaneet rooleja.
Hän on yksi tuottajistamme. Hän tavallisesti analysoi tapahtumia -
ja antaa ohjeita eikä istu tuossa tuolissa.
Mutta hän on kirjoittanut kirjan, josta olen todella innoissani.
"Carrying the Presence", Jumalan läsnäolon kantaminen.
Sinulla on hyvin erilainen lähestymistapa.
Aivan aluksi, mitä sinä tarkoitat läsnäolon kantamisella?
Jeesus käski rukoilla: "Tapahtukoon tahtosi maan päällä kuten taivaassa."
Jeesus käski tuoda asiat taivaasta maan päälle.
Jeesus asuu meissä, joten kannamme valtakuntaa kaikkialla.
Kotona, töissä, täällä studiossa. Olemme läsnäolon kantajia.
Herra on puhunut minulle koko päivän, -
että nyt on tavallisten ihmisten aika -
tehdä epätavallisia asioita Jumalalle.
Jumalaa tarkoittava englannin sana 'God' sisältää sanan 'Go', 'Mene'.
Mennään. Julistetaan evankeliumia, parannetaan ja vapautetaan.
Kerropa yliluonnollisuudesta lapsuudessasi?
Synnyin uudesti 40 vuotta sitten. Tiedän, etten näytä niin vanhalta.
Isä kuoli syöpään, kun olin 12. Pian hänen kuoltuaan äiti rukoili: -
"En pysty tähän yksin. Te täytytte Pyhällä Hengellä."
Täytyimme Pyhällä Hengellä ja puhuimme kielillä. - Kaikki kolme.
Muistan sen kuin eilisen päivän.
Minä ja veljeni makasimme yöllä sängyssä ja puhuimme kielillä.
Olin vasta 12-vuotias.
Meillä ei ollut juurikaan rahaa. Isän sairaus söi varallisuutemme.
Meidän piti rukoilla kodinkoneiden puolesta, jotta ne toimivat.
Piti rukoilla ruoan puolesta moninkertaistumista.
Muistan kuin eilisen päivän, kuinka istuimme portailla.
Minä, veli, sisko ja äiti. Äiti sanoi: -
"Rukoilemme nyt niin kauan, että talon eteen ilmestyy ruokakasseja."
Äiti käski sulkea silmät.
Hän ei tiennyt, mitä tuleman pitää.
Rukoilin toinen silmä auki.
Ja toden totta pihaamme kääntyi auto -
ja toi meille kokonaisen ruokalastin.
En tiedä sinusta, Ryan, -
mutta sen suoran rukousvastauksen näkeminen -
oli tärkeämpää kuin ruoat. Teille se saattoi olla ruoka.
Se täytti vatsamme. Se oli hyvä. Yliluonnollisuus oli meillä normaalia.
Tunnet äitini. Hän on näkijä.
Mikä on 'näkijä'?
Henkilö, joka näkee hengen maailmaan.
Äiti näki enkeleitä ympärillämme. Voisin kertoa sadoista tapauksista.
Se oli tavallista.
Nuorena miehenä näit unia. Jumala alkoi puhua niiden kautta.
Koska vartuin isättömänä, minulla ei ollut ketään mentoroimassa.
Pyhä Henki tuli mentorikseni. Hän neuvoi, mitä tehdä eri tilanteissa.
Teini-iässä näin unen multapaakuista liukuhihnalla.
Tehtäväni oli hajottaa multapaakut. Niiden sisällä oli timantteja.
Herra sanoi: "Tehtäväsi on auttaa ihmisiä näkemään arvonsa edessäni."
Väität, että meillä on vastaukset kaikkien tarpeeseen sisällämme.
Onko vastauksia kaikilla vaiko vain sinulla?
Minullakin on, mutta jos olet uudesti- syntynyt, kannat mukanasi Jumalaa.
Herra on yrittänyt selittää minulle erästä suurta ilmoitusta.
Jos pidät itseäsi uskovana, Isä, Poika ja Pyhä Henki elävät sinussa.
Asioita alkaa tapahtua kaikkialla, missä kuljetkin. Jumala alkaa toimia.
Tuo valtakunta talousasioihisi -
ja puolisosi elämään, lastesi elämään. Kaikille elämänalueille.
Vuonna 1996 menit Pensacolaan Floridaan.
Mitä sieltä sait, vaimon lisäksi?
Se oli hyvä. Myöhemmin lapsia.
Siellä vaikutti Brownsvillen herätys. Menin sinne vuonna 1996.
Pidin itseäni palavana, kunnes menin herätykseen.
Se kertoo, millä paikalla on.
Aika siellä muutti elämäni täysin. Päädyin myös töihin Steve Hillille.
Herätys pilaa ihmisen.
Nyt seurakunnan pastorina turhaudun, ellen näe ja tunne samaa kuin silloin.
Emme haikaile menneitä, mutta ellei ole edes sitä, kaipaan muuta.
Kaipaan kirkkautta ja lisää Jumalaa, sillä tiedän, mitä on saatavana.
Siellä menitte ulos kaduille todistamaan.
Montako ihmistä lähti kanssasi ulos kaduille?
Viikonloppuisin kaduilla evankelioi joskus 275 ihmistä. Se oli mahtavaa.
Yksi hienoimmista todistuksista on mies nimeltään Chacho.
Hän oli menossa baariin.
Ryhmä opiskelijoitamme kysyi, onko hänellä hetki aikaa jutella.
Hän suostui. Siitä on yli 20 vuotta.
Chacho polvistui ja lausui pelastusrukouksen.
Hän vapautui hetkessä kaikista riippuvuuksista.
Hän tuli niin uskoon, kuten silloin tapasimme sanoa.
Hän tuli niin uskoon, että nyt, 20 vuotta myöhemmin, -
käyn hänen konferensseissaan ja lähetysmatkoillaan.
Hän on perustanut orpokoteja ja seurakuntia ympäri Meksikoa.
Vain koska kohtasimme hänet.
Mitä miehen elämässä olisi tapahtunut, -
ellette te olisi menneet ulos kaduille tekemään jotain, -
mitä monet eivät halua tehdä: puhumaan ihmisille Jeesuksesta?
Hän ei olisi enää täällä, sanoo hän.
Nyt hän toimii Israelissa ja Brasiliassa, -
vain koska hänet pysäytettiin baarimatkalla.
Jokainen voi tuoda valtakunnan kenelle vain missä vain. Kommentti?
Jos olet uudestisyntynyt ja kävelet kahvilaan, -
se tarkoittaa, että paraneminen ja ihmeet kävelevät kahvilaan.
Kaikkien ihmisten kaikki tarpeet...
Mitä jos ei ole ikinä nähnyt kenenkään paranevan. - Sillä ei ole väliä!
Jeesus on sama eilen, tänään ja iäti.
Hänellä on suunnitelma ja tarkoitus jokaiselle kahvilassa.
Tulit vain kahville etkä aavista, -
että mies kulmassa hautoo itsemurhaa, ja sinussa on Herran ilo.
Kerropa jokin tosielämän kokemus siitä, kun sinä astelet kahvilaan.
Kävin vastikään kahvilassa.
Barista näytti siltä kuin olisi voinut motata.
Hänen ilmeensä oli vihainen.
Lihallinen minä halusi napata kahvin ja häipyä.
Baristan asenne oli huono.
Ottaessani kahviani ajattelin: "Ei."
Kysyin: "Onko kaikki hyvin?" "Minulla on migreeni", hän vastasi.
Ajattelin: "Ei ihme, että olet kärttyinen."
Kysyin: "Saanko rukoilla puolestasi?" En höpöttänyt mitään uskonnollista.
Hän antoi luvan.
Tartuin hänen käteensä ja tunsin Jumalan voiman syöksyvän häneen.
Kysyin, miltä tuntuu. "Kihelmöi", hän vastasi.
Sanoin: "Se on Jumalan läsnäolo. Miten migreeni?"
Hän sanoi: "Se on poissa."
Menin katsomaan häntä kahden päivän päästä.
Hän haki työkaverinsa ja sanoi: "Tämä on se, joka rukoili puolestani."
Jumalan valtakunnan ja läsnäolon tuominen ei vaadi muuta.
Sanot, että Jumalalta tulevat kohtaamiset ovat helppoja.
Ovatko vastaukset aina positiivisia? - Ei tokikaan.
Kerran vuosia sitten olin puistossa.
Kerroimme kaikille Jeesuksesta.
Luokseni tuli mies huutaen suoraa kurkkua.
Laitoin käteni miehen olkapäälle rauhoitellakseni häntä.
Hän löi minua päin näköä. Katso tätä naamaa. Tarvitsen kaiken avun.
Iskun voimasta löin pääni suihkulähteen betonireunaan.
Heräsin siihen. Satanisti, jolle olin hetki sitten todistanut, -
säntäsi luokseni ja kysyi, voiko hän auttaa.
Sekunnin murto-osan ajan ajattelin: "Mitä tarkoitat?"
Jumala on todistajani. Hän löi minut tajuttomaksi, -
mutta en tuntenut lainkaan vihaa. Fyysisesti minuun sattui.
Se on yksin Jumalan ansiota. Koska Hän on sinussa.
Olemme Hänen läsnäolonsa kantajia.
On kuin tätä tapahtuisi sinulle joka päivä.
Entä minä? Olenko pilallinen?
Miksi sinulle tulee näitä tilaisuuksia koko ajan, kun useimmille ei tule?
Koska he eivät pidä silmiään auki.
Olen oppinut valtavan salaisuuden. Jos kaikki, mitä ajattelen, -
on minun laskuni, minun terveyteni, minun ongelmani, -
en pysty jakamaan iloa kenellekään muulle.
Ei mitään jäljellä. - Ei niin, vaikka Jeesus on täällä.
CD-sarjassanikin opetan nousemaan draaman ja roskan yläpuolelle -
ja täyttymään Jeesuksella, näyttivätpä laskut miltä tahansa.
Olemme kahdesti joutuneet syömään pelkkiä perunoita.
Tapoja viipaloida, kypsentää ja survoa perunoita on rajallisesti.
Lopuksi niillä alkaa heitellä toisiaan.
Olen itse kokenut sen. Lopulta tulee pisteeseen: "Minun pitäisi jo tietää, -
että Jeesus on auttanut minua aina. En anna näiden ongelmien haitata."
Sinä, katsoja, olet kuin kuka tahansa. Päästä irti kaikesta, mikä sinua sitoo.
Sano: "Kannan Jumalan läsnäoloa. Selviän tästä Jeesuksen nimessä."
Kerro ravintolasta. Siellä oli nainen, jolla oli kiva hymy.
Se kuulostaa pieneltä, mutta siihen pystyy kuka tahansa.
Menimme pöytään. Naisen hymy oli leveä.
Sanoin: "Sinulla on kiva hymy."
Kuka tahansa voisi sanoa niin. - Helposti. Siitä opetan kirjassa.
Jeesus pyysi samarialaiselta naiselta arkisesti vettä. Naisen elämä muuttui.
Aina kun tarjoilija lähti, Pyhä Henki kertoi, mitä kysyä seuraavaksi.
Kerran Pyhä Henki sanoi: "Kysy hänen isästään."
Minulle avautui ovi hänen elämäänsä.
Osoitin rakkautta ja arvostusta. Hän ei ollut pelkkä tarjoilija.
Itkettää nytkin. Jokainen on sen arvoinen.
Viimeisellä kerralla kysyin, voinko kysyä jotain henkilökohtaista.
Olin ansainnut sen keskustelulla.
Kysyin: "Voitko kertoa isästäsi?" Hän alkoi itkeä.
Hän sanoi: "Hän käytti minua hyväkseen."
Rukoilimme hänen puolestaan. Hän vapautui siitä. Hän sai Herran ilon.
Vain koska kehuin hänen hymyään. Hän sai muuttavan kosketuksen.
Kuulin sanonnan: "Rakasta, kunnes ihminen kysyy, miksi."
Yksinkertaisesti rakasta ihmisiä, niin ovet avautuvat.
Kuunnelkaapa tätä. Ryan meni taivaaseen -
oppimaan, miten rakastetaan.
Kun hän kertoo, mitä hän oppi taivaassa, -
teistä monet kokevat rakkauden virtojen vuotavan -
Ryanista ruudun läpi tai studiossa.
Se on taivaan yliluonnollinen ilmapiiri. Ohjelma jatkuu pian.
Yliluonnollista-ohjelma jatkuu hetken kuluttua.
Maailmamme erottelee ihmisiä eri ryhmiin. Meillä on putkinäkö.
Raamattu kertoo, kuinka Messias purki erottavan väliseinän -
juutalaisten ja kansojen väliltä ja loi uuden ihmisen, uuden ihmiskunnan.
Se on tuova kautta aikain suurimman liikkeen Jumalan luo.
Sid Roth on löytänyt Raamatun avaimen juutalaisten sydämiin.
Kun yksi uusi ihmiskunta avautuu ihmeille ja merkeille, -
maailma näkee Jumalan.
Nettisivuillamme on materiaalia, joka varustaa kertomaan, -
miten yksi uusi ihmiskunta tuo suuria väkijoukkoja Jumalan luo.
Tulet ymmärtämään Israelia ja seurakunnan juutalaisia juuria.
Näet, miten kaikki kansat tulevat siunatuiksi. Käy kotisivuillamme, -
niin opit, että yksi uusi ihminen on avain Jumalan siunauksiin.
Jumalan yliluonnollisuus ei tunne rajoja.
Nyt voi saada ihmeesi milloin ja missä tahansa.
ISN-verkosto on saatavana mobiililaitteelle ja älytelevisioon.
Raamatun sanoma ei ole muuttunut.
Mutta nyt on 2000-luku.
Tapa kuulla Jumalan ihmeellisestä johdatuksesta on muuttunut.
ISN tarjoaa uusia tapoja katsella ohjelmia.
Sinulla on vapaus valita, mitä, milloin ja missä haluat katsoa.
ISN tarjoaa ohjelmavirtaa 24/7 mobiililaitteelle tai älytelevisioon.
Voit katsoa kymmeniä ohjelmia ohjelmakirjastostamme.
Valmistaudu läpimurtoon milloin ja missä tahansa.
Lataa ilmainen ISN-sovellus.
Juutalainen mediajohtaja yrittää täyttää tyhjiötä elämässään -
rahalla, maineella ja vallalla.
Hän lentää yksityiskoneella ja tuottaa maanlaajuista radio-ohjelmaa.
Silti hänestä tuntui tyhjältä.
Sitten ilmestys muutti kaiken. Haluatko tietää, mikä tuo ilmestys oli?
Oletko pohtinut, onko olemassa jotain muuta?
Ruudun osoitteessa selviää, miten tositarina päättyi.
Yliluonnollista-ohjelma jatkuu.
Ryan, yhtenä iltana puuhastelit omiasi. Menit nukkumaan ja heräsit taivaassa.
Mitä tapahtui? - Se oli mahtavaa.
Ruumiissa vai poissa ruumiista? Kukaan ei tiedä, ei Paavalikaan.
Keskellä yötä löysin itseni taivaasta.
Kun kerron tätä, tunnen nytkin, miten Herran läsnäolo virtaa minusta.
Tunnen virrat. Tunnen...
Ei ole mitään taivaan ilmapiirin vertaista.
Muuten, en tiedä teistä kotona tai studioyleisössä, -
mutta se virtaa kuin joki!
Kun olin taivaassa, Herra halusi puhua minulle tietystä asiasta, -
mutta ensin Hän antoi minun kunnolla nauttia taivaan ilmapiiristä.
Ja kuten herätys, taivaan ilmapiirikin hemmottelee ihmisen pilalle.
Sen jälkeen ei enää halua mitään muuta. Sitä on vaikea selittää.
Se oli sähköistä, täynnä iloa, rakkautta ja elämää.
Se on kirkkautta. Se muistuttaa taivaan ilmapiiriä.
Tiedän, että kirkkaus on taivaan ilmapiiriä. Koen sitä kokouksissa.
Olin valtavassa talossa taivaassa. Törmäsin siellä Jeesukseen.
Jeesus halusi näyttää minulle jotain.
Kävelimme yhdessä, Hän oikealla puolellani.
Vasemmalla oli suuri huone.
Huoneessa oli iso kasa jalokiviä, kruunuja, rubiineja, -
kaulakoruja, kaikkia kauniita jalokiviä.
Kasa oli noin 2,5 metriä korkea ja 2,5 metriä leveä.
Käännyimme yhdessä katsomaan. Näimme toisen ja kolmannen kasan.
Sitten näimme muita pienemmän kasan, kooltaan neljäsosa muista.
Hän sanoi: "Tuo on sinun rakkaudenpalkkasi -
verrattuna näihin. Kasvata rakkaudenpalkkaasi."
Olit varmasti yllättynyt. - Olin hyvin yllättynyt.
En loukkaantunut. Jeesus ei loukkaa. Hän ojentaa rakkaudellisesti.
Kun Jeesus näytti sen, tein lujan päätöksen: -
"Kun tämä on ohi ja palaan takaisin, teen kaikkeni rakastaakseni.
Sinulla on poliisiystävä, jonka mukana kuljet usein. Minusta se on ihailtavaa.
Kerropa siitä nuorukaisesta, jolla oli riitaa äidin kanssa.
Se oli surullinen juttu. Ei-uskova teinipoika.
Poliisimies meni autolleen. Jäin juttelemaan pojan kanssa.
Meillä ei ollut mitään yhteistä. Paitsi se, että olimme isättömiä.
Pyysin Pyhää Henkeä näyttämään pojasta jotain.
Juttelimme. Poika sanoi: "Elämässäni ei ole ollut hyvää päivää."
Kuvittele. Teinipoika.
Herra sanoi minulle, että pojalla on kutsu luovaan taiteeseen ja musiikkiin.
Kerroin sen hänelle. Hän alkoi silminnähden muuttua.
Se valoi häneen toivoa. Kuka tahansa pystyy tähän.
Kerroin hänelle Jeesuksesta ja Hänen rakkaudestaan häntä kohtaan.
Uskova poliisimies käveli takaisin sisään juuri, -
kun olin johdattamassa poikaa pelastusrukoukseen.
Näimme molemmat, kuinka pojan silmiin syttyi valo.
Hän syntyi uudesti hetkessä. Kaikki muuttui.
Äiti, jonka kanssa poika oli riidellyt, oli hetken päästä tullut kotiin.
He olivat halailleet.
Yksi ihminen voi muuttaa monien elämän, -
sillä kannamme Jumalan läsnäoloa.
Ei tarvitse olla pastori, saarnaaja tai apostoli. Kuka tahansa pystyy tähän.
Eräs ystäväni kipuili vuosia identiteettinsä kanssa, -
koska kaikki jankuttivat hänelle palvelutyöstä.
Rukoilimme ja profetoimme. Hän sanoi: -
"Teen sen, mihin Jumala on minut kutsunut." Hänestä tuli sairaanhoitaja.
Tapahtuu uskomattomia, kun hän vie Jumalan läsnäoloa päivystykseen.
Hän on toinen ihminen, joka koskettaa vastasyntynyttä.
Hän rukoilee kielillä vauvan puolesta.
Sairaanhoitaja minun makuuni!
Hyvä, ettei hän mennyt palvelutyöhön. - Hän on palvelutyössä!
Ryan, Jumalan läsnäolo hipoo taivaita.
Vapautapa sitä ihmisille, jotka katsovat tätä studiossa ja kotona.
Teepä se nyt saman tien.
Nosta kätesi, missä oletkin. Kaikki katsojat, studioyleisö.
Isä, pyydän henkilökohtaista suosiota, että ilmapiiri, jonka koin taivaassa, -
kirkkaus... se on täällä.
Sama kirkkaus tulee jokaisen katsojan ylle.
Mitä ikinä käyt läpi, se kestää vain hetken, sanoo Raamattu. Älä lannistu.
Kutsu Jumalan läsnäoloa ja kirkkautta.
Kaikki studiossa, ottakaa vastaan läsnäolo. Tiedän, että otatte. Kotona.
Te paranette nyt, koska Jumalan läsnäolo on täällä. Vapaudutte.
Näen jonkun narkomaanin. Sinä vapaudut.
Sinä vapaudut huumeriippuvuudesta.
Nosta kätesi. Kirjoita tänne ja kerro: "Jeesus vapautti minut huumeista."
Herra, täytä katsojat kirkkaudellasi.
Täytä heidät taivaan ilmapiirillä Jeesuksen nimessä.
Näen jonkun, jonka päässä on levy.
Se on romuttanut itsetuntosi, koska se vaikuttaa niin, -
ettet osaa kunnolla ilmaista asioita. Herra parantaa sinut nyt.
Hän parantaa sinut Jeesuksen nimessä.
Näen naisen, joka on kaukana Jumalasta. Jeesus koskettaa sinua.
Saat uuden toivon. Jeesus koskettaa sinua.
Sytyt palavaksi ja teet kaiken, mihin Jumala on sinut kutsunut.
Minulla ei ole muuta lisättävää kuin "Aamen" eli "Olkoon niin".
Tuntuuko, ettei kukaan rakasta? Toivotko, ettet olisi syntynytkään?
Että maailma olisi parempi paikka ilman sinua?
Tämä on totuus: Joku rakastaa sinua syvästi.
Jo ennen aikojen alkua Hän tiesi sinusta kaiken -
ja varasi sinulle ylenpalttisia siunauksia.
Jokaisen kyyneleesi Hän on laskenut.
Jokaisesta ilon hetkestäsi Hän on riemuinnut.
Hän vartioi sinua aamusta iltaan. Hän on suurin fanisi.
Hän muovasi sinut äitisi kohdussa. Adoptoi jo ennen luomistyötä.
Hän on huolehtinut sinusta syntymästä asti.
Hän julistaa, että sinut on ylen ihmeellisesti tehty.
Hänen ajatuksensa ovat lukuisammat kuin meren hiekka.
Vaikka perhe hylkää, Hän ei. Vaikka äitisi unohtaisi sinut, Hän ei.
Hän on todellinen Isäsi.
Hän sanoo valinneensa sinut lapsekseen, -
jotta voit kuulua Hänen perheeseensä.
Hän lupaa, että voit tuntea Hänen rakkautensa ja luottaa siihen.
Hänen rakkautensa on täydellinen. Hän ei milloinkaan hylkää sinua.
Hän lupaa, että jos sinä lähestyt Häntä, Hän lähestyy sinua.
Haluaisimme kertoa Hänestä lisää.
Lataa ilmainen kirja They Thought for Themselves -
ruudun osoitteesta.
Ensi viikolla: -
Hei! Olen tri Clarice Fluitt.
Jumala on näyttänyt minulle, kuinka luoda kumppanuus Hänen kanssaan.
Kun noudatat sitä, sinusta voi tulla Jumalan voiman ponnahduslauta -
ja pysäyttämätön mestari elämän joka osa-alueella, -
perheessä, taloudessa, terveydessä ja työssä.
Tämä ei ole tyhjä lupaus vaan Raamattu, Jumalan Sana.
Katso seuraava Yliluonnollista-jakso, niin kuulet lisää.
Suomennos: Marianne Tenetz